идват от третите държави или региони от тях, от които е разрешено въвеждането в Съюза в съответствие с приложение XIII към Регламент за изпълнение (ЕС) 2021/404 и които са включени в списъка в Решение 2011/163/ЕС.
 Член 4
 Списък на трети държави, от които е разрешено въвеждането в Съюза на пратки с прясно месо, с изключение на мляно месо, и с месни заготовки от домашни нечифтокопитни животни
 Въвеждането в Съюза на пратки с предназначени за консумация от човека прясно месо, с изключение на мляно месо, и месни заготовки от домашни нечифтокопитни животни се разрешава само ако те идват от третите държави, включени в списъка в приложение I.
 Член 5
 Списък на трети държави, от които е разрешено въвеждането в Съюза на пратки с прясно месо, с изключение на карантия и мляно месо, и с месни заготовки от диви нечифтокопитни животни
 Въвеждането в Съюза на пратки с предназначени за консумация от човека прясно месо, с изключение на карантия и мляно месо, и месни заготовки от диви нечифтокопитни животни се разрешава само ако те идват от третите държави, включени в списъка в приложение II.
 Член 6
 Списък на трети държави или региони от тях, от които е разрешено въвеждането в Съюза на пратки с прясно месо от домашни птици, щраусови птици и пернат дивеч и с месни заготовки от домашни птици
 Въвеждането в Съюза на пратки с предназначени за консумация от човека прясно месо от домашни птици, щраусови птици и пернат дивеч и с месни заготовки от домашни птици се разрешава само ако те идват от третите държави или региони от тях, от които е разрешено въвеждането в Съюза в съответствие с приложение XIV към Регламент за изпълнение (ЕС) 2021/404 и които са включени в списъка в Решение 2011/163/ЕС.
 Въвеждането в Съюза на пратки с предназначено за консумация от човека прясно месо от пернат дивеч, който не е оскубан и не е изкормен, и които идват от трети държави, включени в списъка в приложение III, се разрешава само ако те се транспортират със самолет.
 Член 7
 Списък на трети държави или региони от тях, от които е разрешено въвеждането в Съюза на пратки с яйца и яйчни продукти
 Въвеждането в Съюза на пратки с предназначени за консумация от човека яйца и яйчни продукти се разрешава само ако те идват от третите държави или региони от тях, от които е разрешено въвеждането в Съюза в съответствие с приложение XIX към Регламент за изпълнение (ЕС) 2021/404 и които са включени в списъка в Решение 2011/163/ЕС за „яйца“.
 Въвеждането в Съюза на пратки с яйца, предназначени за пускане на пазара като яйца от клас А в съответствие с член 2 от Регламент (ЕО) No 589/2008 на Комисията (10), се разрешава само ако те идват от третите държави, включени в списъка в приложение IV, което означава, че отговарят на изискванията за контрол на салмонела в съответствие с член 10, параграф 6 от Регламент (ЕО) No 2160/2003 на Европейския парламент и на Съвета (11).
 Член 8
 Списък на трети държави, от които е разрешено въвеждането в Съюза на